KIRJALLINEN KYSYMYS E-1486/02 esittäjä(t): María Sornosa Martínez (PSE) komissiolle. Hiekanotto yhteisön tärkeinä pitämiltä Serra Geladan ja Marína Baixan rannikon alueilta (Valencian autonomia).



Virallinen lehti nro 301 E , 05/12/2002 s. 0158 - 0159



KIRJALLINEN KYSYMYS E-1486/02 esittäjä(t): María Sornosa Martínez (PSE) komissiolle (29. toukokuuta 2002) Aihe: Hiekanotto yhteisön tärkeinä pitämiltä Serra Geladan ja Marína Baixan rannikon alueilta (Valencian autonomia) Valencian rannikoilla on parhaillaan käynnissä useita rantojen kunnostushankkeita, joihin käytetään yhteisön tärkeinä pitämiltä Serra Gelada ja Marína Baixan rannikon alueilta otettua hiekkaa. Tämä hiekanotto aiheuttaa vakavaa haittaa alueen Posidonia-kasvustoille, joiden vuoksi alue määriteltiin yhteisön tärkeänä pitämäksi alueeksi. Tässä yhteydessä on otettava huomioon seuraavat seikat: - Posidonia-kasvustot on mainittu luontotyyppidirektiivin 92/43/ETY(1) liitteessä I; - Serra Geladan Posidonia-kasvustot ovat jo joutuneet kärsimään epäasianmukaisesti puhdistetuista jätevesistä, ja koska Benidormin vedenpuhdistamon laajennusosaa ei ole saatu nopeasti toimintaan, kasvustot ovat kärsineet huomattavia vahinkoja; - hiekanottotöistä ei ole tehty ympäristövaikutusarviointia, koska EU:n lainsäädännön sisällyttämistä Espanjan lainsäädäntöön koskevan lain 6/2001 mukaan yli 500 000 kuutiometrinlaajuisten hiekanottotöidenarviointi on vapaaehtoista, ja tämän perusteella Espanjan viranomaiset eivät vaatineet ympäristövaikutusarviointia, vaikka Valencian lain 2/1989 mukaan se on pakollinen; - yhteisön tärkeinä pitämien alueiden määrittelyn jälkeen tärkeintä on ennen kaikkea ympäristövaikutusten arvioinnista annetun direktiivin 97/11/EY(2) (entinen 85/337/ETY(3)) soveltaminen. Eikö komissio katso, että Serra Geladan hiekanottotapauksessa rikotaan selvästi direktiivejä 97/11/EY ja 92/43/ETY? Eikö komissio ole myös sitä mieltä, että yhteisön tärkeänä pitämän alueen ollessa kyseessä Espanjan viranomaisten velvollisuutena olisi tehdä ympäristövaikutusten arviointi, jotta saataisiin selville töiden Posidonia-kasvustolle mahdollisesti aiheuttamat konkreettiset seuraukset? Onko komissio tietoinen Espanjan viranomaisten viimeisistä toimista, joilla on pyritty lopettamaan jätevesipäästöt sen jälkeen kun komissio puuttui Espanjan toimintaan, koska se ei soveltanut asianmukaisesti vedenpuhdistamoja koskevaa lainsäädäntöä? Mihin konkreettisiin toimiin komissio aikoo ryhtyä yhteisön tärkeänä pitämän alueen ja sen Posidonia-kasvuston suojelemiseksi? (1) EYVL L 206, 22.7.1992, s. 7. (2) EYVL L 73, 14.3.1997, s. 5. (3) EYVL L 175, 5.7.1985, s. 40. Margot Wallströmin komission puolesta antama vastaus (12. heinäkuuta 2002) Parlamentin jäsenen mainitsema hiekanottohanke voi kuulua tiettyjen julkisten ja yksityisten hankkeiden ympäristövaikutusten arvioinnista 27. kesäkuuta 1985 annetun neuvoston direktiivin 85/337/ETY, sellaisena kuin se on muutettuna 3. maaliskuuta 1997 annetulla neuvoston direktiivillä 97/11/EY, sillä tällaiset hankkeet mainitaan liitteessä II olevassa 2 kohdan c alakohdassa Mineraalien otto ruoppaamalla meren- tai joenpohjaa. Mainitun direktiivin mukaan jäsenvaltioiden on määriteltävä liitteessä II mainittujen hankkeiden osalta joko a) tapauskohtaisesti selvittämällä tai b) asetettujen raja-arvojen tai valintaperusteiden avulla tai molempia menetelmiä (a ja b) käyttäen, arvioidaanko hanke direktiivin 510 artiklan mukaisesti. Arvioinnissa on otettava huomioon liitteessä III vahvistetut hanketta koskevat olennaiset arviointiperusteet eli hankkeen ominaisuudet, sijainti ja mahdolliset vaikutukset. Jäsenvaltioiden on varmistettava, että tehty päätös tai vaatimus arvioinnin tekemisestä on kansalaisten saatavilla. Parlamentin jäsenen kysymyksessään mainitsemat tiedot ovat riittävä peruste valitukselle. Komissio aikoo pyytää Espanjan viranomaisilta lisätietoja asiasta ja varmistaa, että Espanjan viranomaiset ottavat huomioon mainitun direktiivin säännökset.